**Respostes al procés de consulta prèvia de modificació del decret d’admissió a centres.**

1. **Considera que s'ha descrit adequadament el problema? Hi ha altres aspectes que considera que haurien de ser valorats per l'Administració de la Generalitat?**

La situació no es descriu de manera correcta, perquè en definir els aspectes de debat com a “problema” s’estableix un apriorisme que desvirtua tot l’anàlisi posterior.

No podem acceptar la retirada d’aquests dos punts complementaris, perquè suprimir el de familiars exalumnes és ometre per complet la valoració del grau d’implicació de la família amb el projecte educatiu d’un centre directament derivat del dret a elecció i eliminar el de les malalties cròniques significa suprimir una mesura d’acció positiva que afavoreix l’escolarització en centres adequats o propers al domicili.

1. **Considera que hi ha altres alternatives a les proposades per corregir el problema detectat?**

L’equitat, en el sentit de que els nostres fills i filles rebin allò que precisen en funció de les seves condicions personals i per tant, entre d’altres consideracions, resti reflectida en el dret de totes les persones a una educació de qualitat i a accedir-hi amb condicions d’igualtat, exigeix que els poders públics assignin als centres acollits als concerts els recursos públics suficients per fer-la efectiva, exigència que a hores d’ara no es compleix i que cal solucionar de manera absolutament prioritària.